Účastník olympijských hierÚčastník olympijských hier
**Zuzana Bernardová** (rod. **Stromková**; \* 21. máj 1990, Liptovský Mikuláš) je slovenská akrobatická lyžiarka.

V roku 2014 reprezentovala Slovensko na zimných olympijských hrách v Soči. Na olympiáde skončila v disciplíne slopestyle na 20. mieste. Ako prvá v dejinách slopestylu začala olympijskú disciplínu. Na pretekoch Nine Queens, na ktoré ju pozvali už niekoľkokrát, sa jej ako prvej žene na svete podarilo skočiť dva triky rodeo 900 a flatspin 1080 s čím si vybojovala dva x pódiové umiestnenie na 2 mieste v roku 2013 a 2017.

Dňa 21. januára 2015 získala bronzovú medailu v slopestyle na Majstrovstvách sveta v akrobatickom lyžovaní v rakúskom Kreischbergu. Zaslúžila sa aj o 2. miesto na Zimnej Univerziáde v Granade 2015. V roku 2014 bola na 4. mieste na svetovom pohári vo švajčiarskom Corvatchi a získala 3 miesto na EP na rakúskom ľadovci Stubai. V sezóne 2014/15 bola na 5. mieste v celkovom hodnotení svetového pohára. A v sezóne 2016 vyhrala EP v Seiser Alm.

Ako prvá v dejinách slovenského lyžovania v roku 2017 dostala pozvánku na X-games v Oslo, na ktorých sa zúčastní iba 8 žien z celého sveta.

V roku 2018 vybojovala ďalšiu miestenku na zimné olympíjske hry v juhokórejskom Pchjongčchangu no túto pozvánku odmietla a OH sa nezúčastnila.

V roku 2012 na svetovom pohári 4. miesto vo fínskom Jyväskylä.

V roku 2012 na prvom preteku FIS v histórii freeskiingu - Európskom pohári v rakúskom Brande získala 1. a 3. miesto.

V roku 2009 a 2015 vyhrala Polish Freeski open v kategóriách Big air aj Rails.

Okrem toho spolupracovala na filmových projektoch Sugarbet, Snowgirls, In Between a objavila sa aj v epizódach Smelly socks.

Zuzana bola jedna z organizátoriek detských campov - MOVE UP Sport and English camp, ktorý sa uskutočnil v Česku, Rakúsku a Slovensku.

V roku 2023 mala nehodu, kedy oslepla na jedno oko, keď ju na podujatí trafila do oka paintballová loptička.

Referencie
----------

1. ↑   *STROMKOVA Zuzana* [online]. Medzinárodná lyžiarska federácia, [cit. 2015-01-21]. Dostupné online.
2. 1 2   *Zuzana Stromková* [online]. Perex, 2014-02-02, [cit. 2015-01-21]. Dostupné online.
3. 1 2   *Ďalšiu medailu vybojovala akrobatická lyžiarka Zuzana Stromková* [online]. aktuality.sk, 2015-01-21, [cit. 2015-01-21]. Dostupné online.
4. ↑   *Akrobatická lyžiarka Stromková získala na MS bronz v slopestyle* [online]. Denník N, 2015-01-21, [cit. 2015-01-21]. Dostupné online.
5. ↑  Pravda. Tragédia v živote slovenskej olympioničky. Pri fotení prišla o oko. *pravda.sk* (Bratislava: OUR MEDIA SR), 2023-08-06. Dostupné online [cit. 2023-08-11]. ISSN 1336-197X.

Externé odkazy
--------------

* 

* FIS-Ski: Zuzana Bernardová – štatistiky (po anglicky)

| * z
* d
* u
Slovenskí športovci na Zimných olympijských hrách 2014 |
| --- |
| Akrobatické lyžovanie | 
* Natália Šlepecká
* Zuzana Stromková

 |
| Alpské lyžovanie | 
* Martin Bendík
* Matej Falat
* Jana Gantnerová
* Barbara Kantorová
* Barbora Lukáčová
* Kristína Saalová
* Petra Vlhová
* Adam Žampa
* Andreas Žampa

 |
| Biatlon | 
* Paulína Bátovská Fialková
* Jana Gereková
* Tomáš Hasilla
* Pavol Hurajt
* Martina Chrapanová
* Matej Kazár
* Anastasiya Kuzmina
* Miroslav Matiaško
* Martin Otčenáš
* Terézia Poliaková

 |
| Beh na lyžiach | 
* Martin Bajčičák
* Daniela Kotschová
* Peter Mlynár
* Alena Procházková

 |
| Boby | 
* Milan Jagnešák
* Lukáš Kozienka
* Juraj Mokráš
* Petr Nárovec
* Martin Tešovič

 |
| Krasokorčuľovanie | 
* Nicole Rajičová

 |
| Rýchlokorčuľovanie | 
* Tatiana Bodová

 |
| Ľadový hokej | 
* Slovenské národné hokejové mužstvo

 |
| Sánkovanie | 
* Viera Gbúrová
* Jozef Ninis
* Jozef Petrulák
* Marek Solčanský
* Karol Stuchlák
* Marián Zemaník

 |